กทม. เตือนประชาชนนอกคันกั้น “เจ้าพระยา” ระวังน้ำทะเลหนุนสูง 24 พ.ย.-2 ธ.ค.นี้
กทม. เตือนประชาชนนอกแนวเขื่อนริมสองฝั่งแม่น้ำเจ้าพระยา เฝ้าระวังน้ำทะเลหนุนสูง ช่วง 24 พ.ย.-2 ธ.ค.นี้
กทม. เตือนประชาชนนอกแนวเขื่อนริมสองฝั่งแม่น้ำเจ้าพระยา เฝ้าระวังน้ำทะเลหนุนสูง ช่วง 24 พ.ย.-2 ธ.ค.นี้
22 พ.ย. 2565

ผู้สื่อข่าวรายงานว่า กรุงเทพมหานคร (กทม.) เตือนน้ำทะเลหนุนสูง 24 พ.ย. – 2 ธ.ค. 65 ระหว่างเวลา 06:00 – 13:00 น. ซึ่งเป็นช่วงที่น้ำทะเลหนุนสูง บริเวณกองบัญชาการกองทัพเรือ กรุงเทพมหานคร ป้อมพระจุลจอมเกล้าฯ และพื้นที่ใกล้เคียง
โดยคาดว่า บริเวณกองบัญชาการกองทัพเรือ กรุงเทพมหานคร ระดับน้ำจะมีความสูง ประมาณ 1.70 – 2.00 เมตร จากระดับทะเลปานกลาง ส่วนบริเวณป้อมพระจุลจอมเกล้าฯ ระดับน้ำจะมีความสูง ประมาณ 1.70 – 2.20 เมตร จากระดับทะเลปานกลาง
ทั้งนี้กทม. ขอให้ประชาชนที่อาศัยนอกแนวเขื่อนริมสองฝั่งแม่น้ำเจ้าพระยา ติดตามสถานการณ์อย่างใกล้ชิด ระมัดระวังผลกระทบที่จะเกิดขึ้นจากระดับน้ำขึ้นสูงดังกล่าว